### Beslutning

Godkendt.

Afbud: Karin Karlsen

### Sagsfremstilling

## Resume og sagens baggrund

Alle kommuner skal offentliggøre sagsbehandlingsfrister inden for retsplejelovens område på deres hjemmeside. Ankestyrelsen fører tilsyn med overholdelsen af kravet. Ankestyrelsen vurderer, at Kalundborg Kommune ikke lever op til kravene og Kalundborg Kommune skal derfor orientere Tilsynet om, hvad kommunen agter at gøre. Med denne sag fremlægges som bilag udkast til svar til Kommunalbestyrelsens godkendelse.

## Indstillinger

Direktøren indstiller, at udkast til svar godkendes.

## **Behandling**

Økonomiudvalget, Kommunalbestyrelsen

## **Sagsfremstilling**

Administrationen har gennem længere tid været i dialog med Ankestyrelsen vedrørende kravene for offentliggørelse af sagsbehandlingsfrister.

Reglerne om offentliggørelse af sagsbehandlingsfristerne fremgår af retssikkerhedslovens § 3, stk. 2. Her fremgår, at kommuner i ansøgningssager skal offentliggøre en frist for, hvor lang tid der må gå fra, at kommunen har modtaget en ansøgning, til kommunen skal have truffet en afgørelse på baggrund af ansøgningen. Af retssikkerhedsbekendtgørelsens § 1, stk. 1, fremgår de lovgivninger, der er omfattet af kravet i retssikkerhedslovens § 3, stk. 2. Hver enkelt lovgivning indeholder mange delområder og dermed også potentielt mange frister. Det er muligt at "pulje" fristerne, men der er ikke nogen nærmere vejledning for, hvordan det må gøres.

Administrationen har på baggrund af dialogen med Ankestyrelsen iværksat en større opdatering af sagsbehandlingsfristerne på hjemmesiden med henblik på at sikre fuld overensstemmelse med reglerne i retssikkerhedsloven.

Den 30. april 2025 modtog Kalundborg Kommune ikke desto mindre en endelig tilsynsudtalelse, hvori Ankestyrelsen vurderer, at Kalundborg Kommune ikke har offentliggjort frister for behandling af ansøgninger på:

"*alle relevante sagsområder, herunder fx om bistand til særlige aktiviteter efter  beskæftigelsesindsatsloven og VISO-forløb, aflastning/afløsning, genoptræning og hjælp  til sygeplejeartikler efter serviceloven*." (Udtalelsen side 8)

Udtalelsen vedlægges som bilag.

Tammy Gregersen har som led i sin koordinerende funktion efterfølgende haft en dialog med de enkelte fagområder. De fem sagsområder, der nævnes i udtalelsen, er nu opdateret på kommunens hjemmeside, hvor der i alt er offentliggjort 209 sagsbehandlingsfrister. Dette fremgår også af udkastet til svaret til Ankestyrelsen.

Både Kalundborg Kommune og KL har været i dialog Ankestyrelsen med ønske om at få klarhed over kravene, idet der i det kommunale landskab anvendes mange ressourcer på at sikre overholdelse af reglerne om offentliggørelse af sagsbehandlingsfristerne. Ankestyrelsen har afvist at fremkomme med klare retningslinjer på området.

## Økonomiske konsekvenser

Ingen.

### Sagens forløb

18/06/2025 Økonomiudvalget
Anbefales.